من کہ وفـــا ءِ راز ءِ شـــــوھـاز ءَ درآتکگاں
کم کم ءَ باز بـــاز ءِ شـــــوھــاز ءَ درآتکگاں
مـــن گـار گُلـــــزمین ءِ گـــــناھانی جنگل ءَ
جاگہ کُج اِنـــت نمــاز ءِ شوھاز ءَ درآتکگاں
نوں پہ مــن ءَ وتــی اوں درآمد درآمد اِنت
ارماؔن کہ من شوھاز ءِ شــوھاز ءَ درآتکگاں
زرد ءَ مـــــنی وفــــــا ءِ تلاوت زھــیر بیت
مہرانی شھدیں ســاز ءِ شوھاز ءَ درآتکگاں
سہڑیناں اے دل ءَ گوں خداوند ءِ قــدرتاں
کــاڑانی ٹہل ءُ ناز ءِ شـــــوھاز ءَ درآتکگاں
قاضؔی بـــیار شـــــراب ءُ جنــکانی قصّہاں
من انچیں گپّ ءُ واز ءِ شوھاز ءَ درآتکگاں